El Ple de l'Ajuntament mostra el seu suport unànime a les reivindicacions de la Confraria de Pescadors de Gandia sobre el Pla Demersals
27 juliol 2021

## El Ple de l'Ajuntament mostra el seu suport unànime a les reivindicacions de la Confraria de Pescadors de Gandia sobre el Pla Demersals27 juliol 2021Última actualització: 27 juliol 2021

![](../gestion/img/a41bd9b8c7740a86518223a1527ed39e5f0578ac8aa7377f30e490282cb18c79.jpg)  
  

Tots els partits polítics representats al consistori de Gandia han aprovat hui per unanimitat en la sessió plenària ordinària del Ple de l’Ajuntament una declaració institucional presentada conjuntament per urgència, on es mostra el suport incondicional de les forces polítiques a les reivindicacions de la Confraria de Pescadors de Gandia, juntament amb les confraries de pescadors de la Comunitat Valenciana i Federació Nacional de Confraries de Pescadors, sobre el Pla de Gestió per a les Espècies Demersals de la Mediterrània aprovat en 2019 a proposta de la Unió Europea.

Un Pla que ha entrat en vigor enguany i que redueix l’activitat de les barques d’arrossegament, aspecte que està afectant greument el sector i provocant l’acomiadament de pescadors i pescadores a més del tancament d’algunes empreses.

A més, segons recull la declaració institucional, aquest Pla no respon a les reclamacions del sector que està demanant, com recomana la FAO (Organització de les Nacions Unides per a l'Alimentació i l'Agricultura), que totes les espècies de la Mediterrània, no només les de profunditat o costanera, sinó totes les comercials es gestionen en conjunt, i que es valore de forma especial els resultats de l’ordenació actual de la tonyina vermella.

D’aquesta manera, totes les forces polítiques amb representació al consistori de Gandia se sumen a les corresponents reclamacions realitzades, a través de la Federació Nacional de Confraries de Pescadors, mostrant el compromís de donar trasllat de la Declaració Institucional a la Comissió Europea; a la Comissió de Pesca del Parlament Europeu; al Ministeri d'Agricultura, Pesca i Alimentació; i a la Federació Nacional de Confraries de Pescadors.

[Twittear](https://twitter.com/share)